b'\n_START_ARTICLE_\nBerkeleyski ja\xc5\xa1ek\n_START_SECTION_\nZgodovina in razvoj\n_START_PARAGRAPH_\nPodzemni rudnik Berkeley Mine je bil name\xc5\xa1\xc4\x8den na \xc5\xbeilo, ki se na jugovzhodu razteza od glavnega sistema Anaconda. Ob pri\xc4\x8detku del v njem, julija leta 1955, se je ime rudnika preneslo tudi na ja\xc5\xa1ek. Oprtokopni na\xc4\x8din rudarjenja je s\xc4\x8dasoma nadomestil podzemnega, saj je postal bistveno bolj ekonomi\xc4\x8den in predvsem manj nevaren za rudarje. V prvem letu poslovanja, so iz ja\xc5\xa1ka iz\xc4\x8drpali 17.000 ton rude dnevno, kjer je bilo 0,75\xc2\xa0% dnevnega izkopa samo bakra. V celoti so iz Berkeleyjskega ja\xc5\xa1ka izvlekli 1.000.000.000 ton snovi. Baker je predstavljal glavnino kovin, ki so jih proizvajali, rudarili pa so tudi druge kovine, med drugim tudi srebro in zlato. V prizadevanju za raz\xc5\xa1iritev obmo\xc4\x8dja rudnika, so upravljalci pokupili dve sosednji okro\xc5\xbeji in ve\xc4\x8dino vzhodnega dela mesta Butte. Podjetje Anaconda Company je pokupilo domove, podjetja in \xc5\xa1ole delovskih skupnosti v mestih Meaderville, East Butte, in McQueen, na vzhodni strani rudnika. Ve\xc4\x8dino the domov so uni\xc4\x8dili, poru\xc5\xa1ili ali prestavili na ju\xc5\xbeno stran mesta. Stanovalci so za svoje domove prejeli kompenzacijo, skladno s tr\xc5\xbeno vrednostjo njihovih nepremi\xc4\x8dnin.\n_START_SECTION_\nOkoljski u\xc4\x8dinki\n_START_PARAGRAPH_\nLeta 1995 je jata sne\xc5\xbenih gosi med migriranjem pristala v Berkeleyjski ja\xc5\xa1ek in poginila. Skupaj je bilo najdenih 342 trupel. Podjetje Atlantic Richfield Company (ARCO), takratnji oskrbovalec ja\xc5\xa1ka, je obto\xc5\xbebe, da so kemikalije povzro\xc4\x8dile pogin gosi, zanikal in jih pripisal oku\xc5\xbebi \xc5\xbeivali z akutno aspergliozo (oku\xc5\xbebo dihal). Trditev, da naj bi to oku\xc5\xbebo povzro\xc4\x8dila p\xc5\xa1eni\xc4\x8dna plesen, je potrdil tudi oddelek za nekropsijo na univerzi Colorado State (Colorado State University). _NEWLINE_Na podlagi lastnih laboratorijskih raziskav je zvezna dr\xc5\xbeava Montana te ugotovitve sku\xc5\xa1ala izpodbiti. Obdukcija poginulih gosi je pokazala, da so bili notranji organi teh \xc5\xbeivali prekriti z opeklinami in gnojnimi ranami, ki jih je povzro\xc4\x8dila izpostavljenost visokim koncentracijam bakra, kadmija in arzena._NEWLINE_Horseshoe Bend je \xc4\x8distilni obrat, ki so ga zgradili, kot najnovej\xc5\xa1o pridobitev v boju proti onesna\xc5\xbeevanju. V tem obratu \xc4\x8distijo vodo, ki prihaja iz pore\xc4\x8dja Horseshoe Bend, in jo razpo\xc5\xa1iljajo nazaj v vodovodno omre\xc5\xbeje mesta. Dodatno, bomo ta objekt lahko koristili za pre\xc4\x8di\xc5\xa1\xc4\x8devanje vode iz Berkeleyjskega ja\xc5\xa1ka, ko bo vodostaj v njem presegel kriti\xc4\x8dno vrednost (1650 m nadmorske vi\xc5\xa1ine) in dosegel podtalnico. To kriti\xc4\x8dno vrednost je zastavil federalni odlok, njegov namen je da ureja pogoje, v katerih bi lahko pri\xc5\xa1lo do kontaminacije okoljske podtalnice s strupeno vodo iz ja\xc5\xa1ka. Berkeleyjski ja\xc5\xa1ek je na seznamu Superfund.\n_START_SECTION_\nEkstremofili\n_START_PARAGRAPH_\nAndrea A. Stierle in Donald B. Stierle sta odkrila nove glivi\xc4\x8dne in bakterijske vrste, za katere je bilo ugotovljeno, da so se prilagodile zaostrenim razmeram v notranjosti jame. Mo\xc4\x8dna konkurenca za omejene hranilne vire je povzro\xc4\x8dila, da so te vrste za\xc4\x8dele proizvajati zelo strupene snovi, da bi tako izbolj\xc5\xa1ale mo\xc5\xbenosti pre\xc5\xbeivetja. Iz teh organizmov so izolirali naravne snovi, kot so berkeleydion, berkeleytrion in berkeli\xc4\x8dna kislina, ki ka\xc5\xbeejo na selektivno delovanje proti rakavim celi\xc4\x8dnim linijam. Nekatere od teh vrst so zau\xc5\xbeile kovine iz jame, zato jih sedaj raziskujejo kot alternativen na\xc4\x8din \xc4\x8di\xc5\xa1\xc4\x8denja vode.\n_START_SECTION_\nGeografska lokacija\n_START_PARAGRAPH_\nRudnik se nahaja na 46\xc2\xb000\xe2\x80\xb256\xe2\x80\xb3N 112\xc2\xb030\xe2\x80\xb237\xe2\x80\xb3W / 46.01556\xc2\xb0N / 112.51028\xc2\xb0W, na 1432 m nadmorske vi\xc5\xa1ine.'